(8)

pielikuma 66.A.45. punktu aizstāj ar šādu: “66.A.45 Gaisa kuģa kvalifikācijas atzīmes apstiprinājums a) Lai iegūtu tiesības izmantot konkrētā gaisa kuģa tipa sertifikācijas tiesības, gaisa kuģa tehniskās apkopes licences turētāja licencē jābūt apstiprinātai attiecīgajai gaisa kuģa kvalifikācijas atzīmei. — B1, B2 vai C kategorijai attiecīgās gaisa kuģu kvalifikācijas atzīmes ir šādas: i) 1. grupas gaisa kuģiem attiecīgā gaisa kuģa tipa kvalifikācijas atzīme; ii) 2. grupas gaisa kuģiem attiecīgā gaisa kuģa tipa kvalifikācijas atzīme, ražotāja apakšgrupas kvalifikācijas atzīme vai pilnīga apakšgrupas kvalifikācijas atzīme; iii) 3. grupas gaisa kuģiem attiecīgā gaisa kuģa tipa kvalifikācijas atzīme vai pilnīga grupas kvalifikācijas atzīme; iv) 4. grupas gaisa kuģiem attiecībā uz B2 kategorijas licencēm pilnīga grupas kvalifikācijas atzīme. — B2L kategorijai attiecīgās gaisa kuģu kvalifikācijas atzīmes ir šādas: i) 2. grupas gaisa kuģiem attiecīgā ražotāja apakšgrupas kvalifikācijas atzīme vai pilnīga apakšgrupas kvalifikācijas atzīme; ii) 3. grupas gaisa kuģiem pilnīga grupas kvalifikācijas atzīme; iii) 4. grupas gaisa kuģiem pilnīga grupas kvalifikācijas atzīme. — B3 kategorijai attiecīgā kvalifikācijas atzīme ir “virzuļdzinēju nehermetizētas lidmašīnas ar MTOM līdz 2 000 kg”. — L kategorijai attiecīgās gaisa kuģu kvalifikācijas atzīmes ir šādas: i) L1C apakškategorijai – “kompozītmateriālu planieri”; ii) L1 apakškategorijai – “planieri”; iii) L2C apakškategorijai – “kompozītmateriālu planieri ar dzinēju un kompozītmateriālu ELA1 lidmašīnas”; iv) L2 apakškategorijai – “planieri ar dzinēju un ELA1 lidmašīnas”; v) L3H apakškategorijai – “karstā gaisa baloni”; vi) L3G apakškategorijai – “gāzes gaisa baloni”; vii) L4H apakškategorijai – “karstā gaisa dirižabļi”; viii) L4G apakškategorijai – “ELA2 gāzes dirižabļi”; ix) L5 apakškategorijai – attiecīgā dirižabļa tipa kvalifikācijas atzīme. — A kategorijai kvalifikācijas atzīme nav prasīta, ja minētā kategorija atbilst II pielikuma (145. daļa) 145.A.35. punkta prasībām. b) Saistībā ar gaisa kuģa tipa kvalifikācijas atzīmes apstiprinājumu apmierinoši jāveic: — vai nu attiecīgā B1, B2 vai C kategorijas gaisa kuģa tipa apmācība saskaņā ar III pielikuma (66. daļa) III papildinājumu; — vai gāzes dirižabļu tipa kvalifikācijas atzīmes ieraksta veikšanai B2 vai L5 licencē, tipa apmācība, ko saskaņā ar 66.B.130. punktu apstiprinājusi kompetentā iestāde. c) Tādu licenču gadījumā, kas nav C kategorijas licences, papildus b) apakšpunkta prasībām pirmās gaisa kuģa tipa kvalifikācijas atzīmes apstiprinājumam attiecīgajā kategorijā/apakškategorijā nepieciešams sekmīgi pabeigt attiecīgo praktisko apmācību. Šī praktiskā apmācība atbilst III pielikuma (66. daļa) III papildinājumam, izņemot gāzes dirižabļu gadījumā; attiecībā uz gāzes dirižabļiem praktisko apmācību tieši apstiprina kompetentā iestāde. d) Atkāpjoties no b) un c) apakšpunkta noteikumiem, 2. un 3. grupas gaisa kuģiem gaisa kuģa tipa kvalifikācijas atzīmi licencē var apstiprināt arī pēc tam, kad: — sekmīgi nokārtots attiecīgās B1, B2 vai C kategorijas gaisa kuģa tipa eksāmens saskaņā ar šā pielikuma (66. daļa) III papildinājumu, — B1 un B2 kategorijai pierādīta praktiskā pieredze darbā ar gaisa kuģa tipu. Minētajā gadījumā praktiskajā pieredzē par gaisa kuģa tipu iekļauj licences kategorijai atbilstošo tehniskās apkopes darbu reprezentatīvu segmentu. Personas gadījumā, kura C kategorijas kvalifikācijas atzīmi saņēmusi, iegūstot zinātnisko grādu, kā norādīts 66.A.30. punkta a) apakšpunkta 7. punktā, pirmais attiecīgā gaisa kuģa tipa eksāmens ir B1 vai B2 kategorijas līmenī. e) 2. grupas gaisa kuģu gadījumā: i) ražotāja apakšgrupas kvalifikācijas atzīmes apstiprinājums B1 un C kategorijas licences turētājiem prasa vismaz divu viena ražotāja gaisa kuģu tipu, kas kombinācijā pārstāv attiecīgo ražotāja apakšgrupu, tipa kvalifikācijas atzīmju prasību izpildi; ii) pilnas apakšgrupas kvalifikācijas atzīmes apstiprinājums B1 un C kategorijas licences turētājiem prasa vismaz trīs dažādu ražotāju gaisa kuģu tipu, kas kombinācijā pārstāv attiecīgo apakšgrupu, tipa kvalifikācijas atzīmju prasību izpildi; iii) ražotāja apakšgrupas un pilnas apakšgrupas kvalifikācijas atzīmju apstiprināšanai B2 un B2L kategorijas licences turētājiem jāpierāda praktiska pieredze, kura aptver licences kategorijai un attiecīgajai gaisa kuģu apakšgrupai atbilstošo un, B2L kategorijas licences gadījumā – piemērojamajai(-ām) sistēmas kvalifikācijas atzīmei(-ēm) atbilstošo, tehniskās apkopes darbu reprezentatīvu segmentu, iv) atkāpjoties no e) apakšpunkta iii) punkta, tādas B2 vai B2L licences turētājam, kurā apstiprināta pilna 2b apakšgrupa, ir tiesības saņemt pilnas 2c apakšgrupas apstiprinājumu. f) 3. un 4. grupas gaisa kuģu gadījumā: i) pilnas 3. grupas kvalifikācijas atzīmes apstiprinājumam B1, B2, B2L un C kategorijas licences turētājiem un pilnas 4. grupas kvalifikācijas atzīmes apstiprinājumam B2 un B2L kategorijas licences turētājiem jāpierāda praktiskā pieredze, kurā iekļauj licences kategorijai un attiecīgi 3. vai 4. grupai atbilstošo tehniskās apkopes darbu reprezentatīvu segmentu, ii) B1 kategorijai, izņemot, ja pieteikuma iesniedzējs sniedz pierādījumus par atbilstošu pieredzi, 3. grupas kvalifikācijas atzīme ir pakļauta šādiem ierobežojumiem, ko norāda licencē: — hermetizētas lidmašīnas; — metāla konstrukcijas lidmašīnas; — kompozītmateriāla konstrukcijas lidmašīnas; — koka konstrukcijas lidmašīnas; — metāla cauruļu konstrukcijas lidmašīnas, kas pārklātas ar audumu; iii) atkāpjoties no f) apakšpunkta i) punkta, tādas B2L licences turētājam, kurā apstiprināta pilna 2a vai 2b apakšgrupa, ir tiesības saņemt 3. un 4. grupas apstiprinājumu. g) B3 licences gadījumā: i) kvalifikācijas atzīmes “virzuļdzinēju nehermetizētas lidmašīnas ar MTOM līdz 2 000 kg” apstiprinājumam jāpierāda praktiskā pieredze, kurā iekļauj licences kategorijai atbilstošo tehniskās apkopes darbu reprezentatīvu segmentu, ii) izņemot, ja pieteikuma iesniedzējs sniedz pierādījumus par atbilstošu pieredzi, kvalifikācijas atzīme, kas minēta i) punktā, ir pakļauta šādiem ierobežojumiem, ko norāda licencē: — koka konstrukcijas lidmašīnas; — metāla cauruļu konstrukcijas lidmašīnas, kas pārklātas ar audumu; — metāla konstrukcijas lidmašīnas; — kompozītmateriāla konstrukcijas lidmašīnas. h) Visu L kategorijas licenču, kas nav L5 licences, gadījumā: i) kvalifikācijas atzīmju apstiprināšanai jāpierāda praktiskā pieredze, kas ietver licences apakškategorijai atbilstošo tehniskās apkopes darbu reprezentatīvu segmentu; ii) izņemot, ja pieteikuma iesniedzējs sniedz pierādījumus par atbilstošu pieredzi, kvalifikācijas atzīmes ir pakļautas šādiem ierobežojumiem, ko norāda licencē: 1) kvalifikācijas atzīmēm “planieri” un “planieri ar dzinēju un ELA1 lidmašīnas”: — koka konstrukcijas gaisa kuģis, kas pārklāts ar audumu; — metāla cauruļu konstrukcijas gaisa kuģis, kas pārklāts ar audumu; — metāla konstrukcijas gaisa kuģis; — kompozītmateriāla konstrukcijas gaisa kuģis; 2) kvalifikācijas atzīmei “gāzes gaisa baloni”: — gāzes gaisa baloni, kas nav ELA1 gāzes gaisa baloni, un 3) ja pieteikuma iesniedzējs saskaņā ar 66.A.30. punkta a) apakšpunkta 2.b) punkta ii) apakšpunktā ietverto atkāpi ir sniedzis pierādījumu par tikai vienu gadu ilgu pieredzi, licencē norāda šādu ierobežojumu: “kompleksās tehniskās apkopes darbi, kas norādīti I pielikuma (M daļa) VII papildinājumā, standarta izmaiņas, kas norādītas Regulas (ES) Nr. 748/2012 I pielikuma (21. daļa) 21.A.90.B punktā, un standarta remonti, kas norādīti Regulas (ES) Nr. 748/2012 I pielikuma (21. daļa) 21.A.431.B punktā.” Uzskata, ka tādas B1.2 apakškategorijas gaisa kuģa tehniskās apkopes licences turētājs, kurā ir norādīta 3. grupas kvalifikācijas atzīme, vai tādas B3 kategorijas gaisa kuģa tehniskās apkopes licences turētājs, kurā ir norādīta kvalifikācijas atzīme “virzuļdzinēju nehermetizētas lidmašīnas ar MTOM līdz 2 000 kg”, atbilst prasībām, lai saņemtu L1 un L2 apakškategorijas licenci ar attiecīgajām pilnīgas kvalifikācijas atzīmēm un tādiem pašiem ierobežojumiem, kādi ir norādīti B1.2 un B3 licencē.”;